Vsebina
Kazalo 🔎︎

# Ustvarjanje in uporaba slogov strani

LibreOffice uporablja sloge strani za določitev postavitve strani, vključno z usmeritvijo strani, ozadjem, obrobami, glavami, nogami in stolpci besedila. Za spremembo postavitve posamezne strani v dokumentu morate na strani ustvariti in uporabiti privzet slog strani.

Spreminjanje usmerjenosti strani

Spreminjanje ozadja strani

## Kako določite nov slog strani

1. Izberite Pogled – Slogi.

2. Kliknite ikono Slogi strani.

3. Na seznamu slogov strani z desnim gumbom kliknite slog in izberite Nov.

4. Pod zavihkom Organizator v polje Ime vnesite ime.

5. Naredite nekaj od naslednjega:

- Če želite uporabiti slog strani po meri na posamezni strani, v polju Naslednji slog izberite privzeti slog strani, ki je uporabljen v vašem dokumentu.

- Če želite slog strani po meri uporabiti na več kot le eni strani, izberite njegovo ime v polju Naslednji slog. Če želite prenehati uporabljati slog, vstavite ročni prelom strani in novi strani dodelite drugačen slog strani.

6. Uporabite tabulatorje v pogovornem oknu, da nastavite možnosti postavitve strani, in nato kliknite V redu.

## Kako uporabite slog strani

1. Kliknite stran, v kateri želite uporabiti slog strani.

2. Izberite Oblika – Slogi in kliknite ikono Slog strani.

3. Na seznamu dvokliknite ime.

## Kako uporabite slog strani na novi strani

1. Kliknite v dokument, kjer želite pričeti z novo stranjo.

2. Izberite Vstavi – Ročni prelom.

3. Izberite Prelom strani.

4. V polju Slog izberite slog strani, ki ga želite uporabiti na strani, ki sledi ročnemu prelomu.

5. Kliknite V redu.

Podobne teme

Številke strani

O glavah in nogah

Ustvarjanje sloga strani na osnovi trenutne strani

Vstavljanje imena poglavja in številke v glavo ali nogo

Oblikovanje glav in nog

Spreminjanje privzete predloge