Vsebina
Kazalo 🔎︎

# Izvoz v HTML – Stran 2

Določa vrsto objave.

Določite lahko, ali želite vključiti okvire, ustvariti naslov ali prikazati opombe v predstavitvi.

Za dostop do tega ukaza ...

Meni LibreOffice Draw/LibreOffice Impress Datoteka – Izvozi, izberite vrsto datoteke HTML, stran 2 čarovnika

## Vrsta objave

Določa osnovne nastavitve za namenjeni izvoz.

## Standardna oblika zapisa HTML

Ustvari standardne strani HTML iz strani za izvoz.

## Standardna oblika HTML z okviri

Ustvari standardne strani HTML z okviri. Izvožena stran bo postavljena v glavni okvir, okvir na levi pa bo prikazoval kazalo vsebine v obliki povezav.

### Ustvari naslovno stran

Ustvari naslovno stran dokumenta.

### Pokaži opombe

Določa, ali bodo prikazane tudi opombe.

## Samodejno

Ustvari privzeto predstavitev HTML kot izvoz, v katerem se prosojnice samodejno menjavajo po nastavljenem času.

### Kot je navedeno v dokumentu

Prehod med prosojnicama temelji na časovnem zamiku, ki ste ga nastavili za posamezne prosojnice v predstavitvi. Če ste nastavili ročni prehod, bo predstavitev HTML prikazala novo stran, ko boste pritisnili na katerokoli tipko na tipkovnici.

### Samodejno

Prehodi med stranmi se izvajajo samodejno, ko poteče nastavljeni čas zamika, in niso odvisni od vsebine predstavitve..

### Čas ogleda prosojnice

Določa, ali bodo prikazane tudi opombe.

### Neskončno

Samodejno znova zažene predstavitev HTML, ko se zaključi prikaz zadnje prosojnice.

## WebCast

Ob izvozu WebCast (spletno oddajanje) bodo ustvarjeni samodejni skripti s podporo za Perl ali ASP. Tako bo govornik (npr. voditelj telefonske konference, ki uporablja spletno projekcijo) lahko menjaval prosojnice v brskalnikih udeležencev konference. Več informacij o WebCastu bo pojasnjenih kasneje v tem razdelku.

### Active Server Pages (ASP)

Ko izberete možnost ASP, izvoz WebCast ustvari strani ASP (aktivne strežniške strani). Tako se bo predstavitev HTML lahko izvajala le na strežniku, ki podpira ASP.

### Perl

Pri izvozu WebCast se uporablja za ustvarjanje strani HTML in skriptov Perl.

#### URL za poslušalce

Določa naslov URL (absolutni ali relativni) predstavitve, ki ga bo moral vnesti gledalec.

#### URL predstavitve

Določa naslov URL (absolutni ali relativni) mesta na spletnem strežniku, kamor je bila shranjena predstavitev HTML.

#### URL za skripte Perl

Določa naslov URL (absolutni ali relativni) ustvarjenih skriptov Perl.

## Več informacij o izvozu WebCast

Pri izvozu predstavitev LibreOffice Impress s tehnologijo WebCast sta dve možnosti: ASP (Active Server Pages) ali Perl.

V obeh primerih potrebuje WebCast strežnik HTTP, ki omogoča skripte Perl ali ASP. Zato je izbrana možnost izvoza odvisna od uporabljenega strežnika HTTP.

## WebCast v ASP

### Izvažanje

- Če želite izvoz v ASP, v dokumentu LibreOffice Impress izberite Datoteka – Izvozi. Odprlo se bo pogovorno okno Izvoz, v katerem kot vrsto datoteke izberete Dokument HTML. Ko izberete mapo in vnesete ime datoteke, kliknite Shrani. Pri izvozu v ASP priporočamo, da izberete »skrivno« ime datoteke HTML (glejte spodaj). Odprlo se bo pogovorno okno Izvoz v HTML. V pravkar izbrano mapo bo zapisanih več datotek.

- Govorec uporablja vneseno ime datoteke za premikanje med prosojnicami, ki jih vidijo gledalci. Datoteke WebCast lahko shranite lokalno ali neposredno na strežnik HTTP. Pozneje lahko lokalno shranjene datoteke prenesete na strežnik HTTP prek FTP. WebCast namreč deluje le, če datoteke zahteva prek strežnika HTTP.

Za vsak izvoz v HTML morate uporabiti drugo mapo.

- Izberite WebCast kot vrsto objave na drugi strani čarovnika za izvoz v HTML.

- V možnostih v razdelku WebCast izberite ASP (Active Server Pages). Sedaj lahko določite tudi druge nastavitve ali začnete izvoz, če kliknete gumb Ustvari.

### Uporaba WebCast z ASP

WebCast lahko uporabite takoj, ko so izvožene datoteke na voljo na strežniku HTTP.

Primer:

Recimo, da ste na računalnik namestili Microsoft Internet Information Server. Med namestitvijo IIS ste za izhodno mapo HTML določili »c:\Inet\wwwroot\predstavitev«. Naslov URL vašega računanika je npr. »http://mojstreznik.si«.

- Datoteke, ustvarjene med izvozom, ste shranili v mapo c:\Inet\wwwroot\predstavitev\. V tej mapi čarovnik za izvoz ustvari datoteko HTML, ki se imenuje npr. »skrivno.htm«. To ime vnesete v pogovorno okno Shrani (glejte zgoraj). Govorec lahko sedaj poišče izvožene datoteke HTML tako, da v spletni brskalnik, ki podpira JavaScript, vnese naslov http://mojstreznik.com/predstavitev/skrivno.htm. Govorec lahko zdaj spreminja stran s kontrolniki obrazca.

Gledalci si lahko ogledajo prosojnico, ki jo izbere govorec, na naslovu http://mojstreznik.com/predstavitev/webcast.asp. Sami se ne morejo pomikati po prosojnicah na tem naslovu, če ne poznajo imena datotek. Zato poskrbite, da strežnik HTTP ne prikazuje vsebine map.

## WebCast prek Perl

### Izvažanje

- Za izvoz v dokumentu LibreOffice Impress izberite Datoteka – Izvozi. Tako odprete pogovorno okno Izvoz, v katerem kot vrsto datoteke izberite Dokument HTML. Ko izberete mapo in vnesete ime datoteke, kliknite Shrani. S tem odprete Čarovnika za izvoz v HTML in zapišete nekatere datoteke v pravkar izbrano mapo.

- Vneseno ime datoteke bo uporabljal govorec za pomikanje med prosojnicami, zato izberite prazno mapo.

- Na drugi strani čarovnika za izvoz izberite vrsto objave WebCast.

- V možnostih za WebCast izberite Perl.

- V besedilnem polju URL za poslušalce vnesite ime dokumenta HTML, ki ga bodo uporabljali poslušalci predstavitve. V polje URL za predstavitev vnesite naslov URL mape, ki bo uporabljena za predstavitev, in v polje URL za skripte Perl vnesite naslov mape s skripti CGI. Sedaj lahko na naslednjih straneh čarovnika prilagodite nastavitve ali zaženete izvoz, če kliknete gumb Ustvari.

### Uporaba WebCast s Perl

Med izvozom ustvarjene datoteke je treba nastaviti na strežniku HTTP, ki omogoča Perl. Tega ni mogoče storiti samodejno, saj Perl podpira veliko različnih strežnikov HTTP. V naslednjih korakih bo prikazan postopek. Če potrebujete pomoč pri izvajanju teh opravil na strežniku HTTP, preberite priročnik za uporabo strežnika ali se obrnite na skrbnika omrežja.

- Najprej morate premakniti med izvozom ustvarjene datoteke v ustrezno mapo na strežniku HTTP.

- Vse datoteke s priponami htm, jpg in gif premaknite v mapo na strežniku HTTP, ki je bila prikazana v besedilnem polju URL za predstavitev.

- Vse datoteke s pripono pl in txt je treba premakniti v mapo na strežniku, ki je bila prikazana v besedilnem polju URL za skripte Perl. To mapo je treba nastaviti tako, da je v njej shranjene skripte mogoče zaganjati tudi z zahtevo HTTP.

- V sistemih UNIX morate datotekam s pripono pl omogočiti strežniku HTTP pravice izvajanja. Navadno to naredite z ukazom chmod. Pravice za datoteko currpic.txt morajo biti nastavljene tako, da strežniku HTTP omogočajo pisanje.

Zdaj lahko začnete uporabljati WebCast.

Primer:

V tem primeru imate računalnik z operacijskim sistemom Linux in strežnikom HTTP. Naslov URL vašega strežnika je http://mojstreznik.com, izhodna mapa dokumentov HTML pa je //user/local/http/ . Skripti Perl so shranjeni v mapi //user/local/http/cgi-bin/ . Vnesite ime izvožene datoteke skrivno.htm in v URL za poslušalce vnesite predstavitev.htm. V polje URL za predstavitev vnesite http://mojstreznik.com/predstavitev/ in v polje URL za skripte Perl vnesite http://mojstreznik.com/cgi-bin/.

- Sedaj kopirajte vse datoteke *.htm, *.jpg in *.gif iz map, prikazanih med izvozom, v mapo //user/local/http/predstavitev/ na strežniku HTTP ter kopirajte vse datoteke *.pl in *.txt v mapo //user/local/http/cgi-bin/.

- Prijavite se na strežnik kot skrbnik (root) in se pomaknite v mapo //user/local/http/cgi-bin/. Ustrezne pravice lahko določite z ukazom chmod.

Ko namestite datoteke Perl, bo govornik lahko začel s predstavitvijo. Poslušalci si jo lahko ogledajo na naslednjem naslovu: http://mojstreznik.com/predstavitev/predstavitev.htm.