Vsebina
Kazalo 🔎︎

# Tabulatorji

Nastavite položaj tabulatorskih mest v odstavku.

Če želite, lahko za nastavitev položajev tabulatorja uporabite tudi ravnilo.

Za dostop do tega ukaza ...

Izberite Oblika – Odstavek – zavihek Tabulatorji.

Izberite Pogled – Slogi – odprite kontekstni meni vnosa in izberite Spremeni/Nov – zavihek Tabulatorji.

Dvokliknite ravnilo

## Položaj

Izberite vrsto tabulatorskih mest, vnesite novo mero, nato pa kliknite Nov. Če želite, lahko navedite tudi merske enote za tabulator (cm za centimetre ali " za palce). Obstoječi tabulatorji levo od prvega tabulatorja, ki ga določite sami, se odstranijo.

## Vrsta

Izberite vrsto tabulatorskih mest, ki jo želite spremeniti.

### Levo

To tabulatorsko mesto se imenuje Levo/Zgoraj, če je omogočena podpora za azijske jezike.

Levi rob besedila se poravna do tabulatorskega mesta, besedilo pa se razširi na desno.

### Desno

To tabulatorsko mesto se imenuje Desno/Spodaj, če je omogočena podpora za azijske jezike.

Desni rob besedila se poravna do tabulatorskega mesta, besedilo pa se razširi levo od tabulatorskega mesta.

### Sredina

Sredino besedila poravna do tabulatorskega mesta.

### Decimalno

Decimalno ločilo števila poravna na sredino tabulatorskega mesta, besedilo pa levo od tabulatorja.

Znak, ki se uporablja kot decimalno ločilo, je odvisen od področnih nastavitev vašega operacijskega sistema.

### Znak

Vnesite znak, ki naj ga decimalni tabulator uporablja kot decimalno ločilo.

## Zapolnitveni znak

Navedite znake, ki naj se uporabljajo kot vodilo levo od tabulatorskega mesta.

### Brez

Ne vnaša zapolnitvenih znakov ali odstranjuje obstoječih znakov levo od tabulatorskega mesta.

### .......

S pikami zapolni prazno mesto levo od tabulatorskega mesta.

### ------

S črticami zapolni prazno mesto levo od tabulatorskega mesta.

### ______

Nariše črto, s katero zapolni prazno mesto levo od tabulatorskega mesta.

### Znak

Lahko navedete znak, s katerim naj se zapolni prazno mesto levo od tabulatorja.

## Nov

Doda tabulatorsko mesto, ki ste ga določili za trenutni odstavek.

## Počisti vse

Odstrani vsa tabulatorska mesta, ki ste jih določili pod Položaj. V enakomernih intervalih nastavi tabulatorsko mesto Levo kot privzeto tabulatorsko mesto.

## Izbriši

Izbriše izbrani element ali elemente brez zahteve po potrditvi.