Vsebina
Kazalo 🔎︎

# Kode za obliko številk

Kode za obliko številk so lahko sestavljene iz največ štirih odsekov, ki jih ločuje podpičje (;).

1. V kodi za obliko številke z dvema odsekoma, prvi odsek velja za pozitivne vrednosti in ničlo, drugi odsek pa za negativne vrednosti.

2. V kodi za obliko številke s tremi odseki, prvi odsek velja za pozitivne vrednosti, drugi odsek za negativne vrednosti in tretji za vrednost nič.

3. Trem odsekom lahko dodelite pogoje tudi tako, da je oblika uporabljena samo, če je pogoj izpolnjen.

4. Četrti odsek pride v poštev, če vsebina ni vrednost, temveč besedilo. Vsebino predstavlja znak afne (@).

## Decimalna mesta in signifikantne števke

Kot ograde v vaših kodah za obliko številke uporabite ničlo (0), znak za številko (#) ali vprašaj (?), ki bodo predstavljale številke. # prikaže samo signifikantne števke, medtem ko 0 prikaže ničle, če številka vsebuje manj mest, kot jih zahteva oblika. ? deluje enako kot #, le da doda presledek, s katerim ohrani poravnavo decimalnega dela števila, če slednje vsebuje prikrito nesignifikantno ničlo.

Če želite prikazati število mest, ki jih je potrebno vključiti v števec in imenovalec ulomka, uporabite vprašaje (?), ničle (0) ali številske znake (#). Ulomki, ki ne ustrezajo vzorcu, ki ga določite, so prikazani kot števila s plavajočo vejico.

Če številka na desni strani decimalnega ločila vsebuje več mest, kot je ograd v obliki, je ustrezno zaokrožena. Če številka na levi strani decimalnega ločila vsebuje več mest, kot je ograd v obliki, pa je prikazana v celoti. Uporabite naslednji seznam kot vodilo za uporabo ograd, ko ustvarjate kodo za obliko številk:

Ograde | Razlaga
# | Ne prikaže dodatnih ničel.
? | Prikaže znake za presledek namesto dodanih ničel.
0 (ničla) | Prikaže dodatne ničle, če ima številka manj mest kot pa ničel v obliki.

### Primeri

Oblika številk | Koda oblike
3456,78 kot 3456,8 | ####.#
9,9 kot 9,900 | #.000
13 kot 13,0 in 1234,567 kot 1234,57 | #.0#
5,75 kot 5 3/4 in 6,3 kot 6 3/10 | # ???/???
,5 kot 0,5 | 0.##
,5 kot 0,5 (z dvema dodatnima presledkoma na koncu) | 0.???

### Ločilo tisočic

Glede na vašo nastavitev jezika lahko za ločilo tisočic uporabite vejico, piko ali presledek. Ločilo lahko uporabite tudi za zmanjšanje velikosti števila, ki je prikazano z večkratnikom števila 1000. Spodnji primeru uporabljajo za ločilo tisočic piko:

Oblika številk | Koda oblike
15000 kot 15.000 | #,###
16000 kot 16 | #,

## Vključevanje besedila v kode za obliko številk

### Besedilo in številke

Če želite vključiti besedilo v obliko številke, ki je uporabljena za številke v celicah, pred in za besedilom vnesite dvojni narekovaj (") ali pa vnesite obrnjeno poševnico (\) pred posameznim znakom. Primer: vnesite #,# "metrov" za prikaz »3,5 metrov« ali #,# \m za prikaz »3,5 m«. Če uporabite presledek kot ločilo tisočic, morate v prejšnjih primerih med narekovaje vstaviti presledke: #,#" metrov" ali #,#\ \m, da dobite pravilen rezultat.

### Besedilo in besedilo

Če želite vključiti besedilo v obliko številke, ki je uporabljena za celico, ki bi lahko vsebovala besedilo, na obeh straneh besedila vnesite dvojne narekovaje (" ") in nato dodajte znak afna (@). Primer: vnesite "Skupno za "@ za prikaz »Skupno za december«.

### Presledki

Če želite uporabiti znak za določanje širine presledka v obliki številke, pred znakom vtipkajte podčrtaj (_). Širina presledka se spreminja glede na širino znaka, ki ga izberete. Primer: _M ustvari širši presledek kot _i.

Za zapolnitev prostora z danim znakom uporabite zvezdico (*), ki ji sledi želeni znak. Primer:

*\0

prikaže celoštevilsko vrednost (0), pred katero bo toliko levih poševnic (\), kolikor jih je potrebno, da bi zapolnili širino stolpca. Pri računovodski postavitvi boste morda levo poravnali simbol valute, kot je v naslednji obliki:

$_-* 0.--;$-* 0.--;$_-* -

## Barva

Če želite nastaviti barvo dela v kodi oblike številke, vstavite eno od naslednjih imen barv v oglatih oklepajih [ ]:

CYAN | GREEN
BLACK | BLUE
MAGENTA | RED
WHITE | YELLOW

## Pogoji

### Pogojni oklepaji

Obliko številke lahko določite tako, da je uporabljena le, ko je izpolnjen pogoj, ki ga določite. Pogoje oklepajo oglati oklepaji [ ].

Uporabite lahko vsako kombinacijo številk z operatorji <, <=, >, >=, = in <>.

Če želite npr. uporabiti različne barve za različne podatke o temperaturi, vnesite:

[BLUE][<0]#.0 "°C";[RED][>30]#.0 "°C";[BLACK]#.0 "°C"

Vse temperature pod ničlo so modre barve, temperature med 0 in 30 °C črne barve in temperature višje od 30 °C rdeče barve.

### Pozitivna in negativna števila

Če želite določiti obliko številke, ki doda drugačno besedilo k številki glede na to, ali je številka pozitivna, negativna ali enaka nič, uporabite naslednjo obliko:

"plus" 0;"minus" 0;"nič" 0

## Prikaz odstotkov, znanstvenega zapisa in ulomkov

### Odstotki

Če želite izpis številk kot odstotkov, obliki številke dodajte znak za odstotek (%).

### Znanstveni zapis

Znanstveni zapis omogoča, da zelo velika števila ali zelo majhne ulomke zapišete v strnjeni obliki. V znanstvenem zapisu je npr. število 650000 zapisano v obliki 6,5 x 105, in število 0,000065 v obliki 6,5 x 10-5. V LibreOffice pa sta ti števili zapisani v oblikah 6,5E+5 in 6,5E-5. Če želite ustvariti obliko številke, ki pri prikazu številke uporabi znanstveni zapis, vnesite znak # ali 0, nato pa eno izmed naslednjih kod E-, E+, e- or e+. Če opustite znak E ali e, se pri pozitivni vrednosti eksponenta slednji ne bo izpisal. Inženirski zapis zagotovite tako, da vnesete 3 števke (0 ali #) v celoštevilski del, npr. ###,##E+00.

### Prikaz ulomkov

Da bi predstavili vrednost v obliki ulomka, se oblika sestoji iz dveh ali treh delov: neobvezen celoštevilski del, števec in imenovalec. Celo število in števec ločuje presledek ali poljubno navedeno besedilo. Števec in imenovalec loči znak poševnice. Vsak del je lahko sestavljen iz kombinacije znakov za ograde #, ? in 0.

Imenovalec se izračuna, tako da ima najbližjo vrednost ulomka glede na število ograd. Primer: vrednost PI je predstavljena kot 3 16/113 v zapisu:

# ?/???

Vrednost imenovalca lahko tudi vsilimo kot vrednost, ki nadomesti ograde. Primer: da bi določili vrednost PI kot večkratnik 1/16 (t.j. 50/16), uporabimo zapis:

?/16

## Kode za obliko številk pri oblikah valut

Privzeta oblika valute za celice v vaši preglednici je določena s krajevno nastavitvijo vašega operacijskega sistema. Če želite, lahko za celico uporabite simbol valute po meri. Vnesite npr. #.##0,00 € za prikaz 4,50 € (evrov).

Določite lahko tudi lokalno nastavitev za valuto, tako da za simbolom vnesete lokalno kodo za državo. [$€-407] npr. predstavlja evre v Nemčiji. Če si želite ogledati lokalno kodo za državo, v pogovornem oknu Oblikuj celice izberite državo na seznamu Jezik, ki ga najdete na zavihku Številke.

Koda oblike za valute uporablja obliko [$xxx-nnn], pri kateri xxx predstavlja simbol valute in nnn kodo valute. Posebni bančni simboli, kot je EUR (za evro), ne zahtevajo kode države. Oblika valute ni odvisna od jezika, ki ga izberete v polju Jezik.

## Oblike zapisa datuma in časa

### Oblike zapisa datuma

Za prikaz dni, mesecev in let uporabite naslednje kode oblike številk.

Določene kode oblike za nekatere jezike niso ravno smiselne.

Oblika | Koda oblike
Mesec v obliki 3. | M
Mesec v obliki 03. | MM
Mesec v obliki jan-dec | MMM
Mesec v obliki januar-december | MMMM
Prva črka v imenu meseca | MMMMM
Dan v obliki 2 | D
Dan v obliki 02 | DD
Dan v obliki ned-sob | NN or DDD or AAA
Dan v obliki nedelja do sobota | NNN or DDDD or AAAA
Dan, za katerim stoji vejica, kot v »Nedelja,« | NNNN
Leto v obliki 00-99 | YY
Leto v obliki 1900-2078 | YYYY
Koledarski teden | WW
Četrtletje v obliki Q1 do Q4 | Q
Četrtletje v obliki 1. četrtletje do 4. četrtletje | QQ
Okrajšava za dobo na japonskem koledarju Gengou, posamezen znak (možne vrednosti so: M, T, S, H) | G
Doba, okrajšava | GG
Doba, polno ime | GGG
Letnica v neki dobi, kratka oblika | E
Letnica v neki dobi, dolga oblika | EE ali R
Dobra, polno ime in letnica | RR ali GGGEE

Zgoraj navedene kode oblikovanja delujejo z vašo jezikovno različico LibreOffice. A ko želite preklopiti področno nastavitev LibreOffice na drugo, morate poznati kode oblikovanja, ki jih uporablja ta druga področna nastavitev.

Če ima vaš program npr. angleške jezikovne nastavitve, želite pa oblikovati letnico s štirimi števkami, vnesite kot kodo oblikovanja YYYY. Ko preklopite na nemške področne nastavitve, morate namesto tega uporabiti JJJJ. Naslednja tabela prikaže zgolj lokalizirane razlike. Če uporabljate slovensko področno nastavitev, veljajo angleške kode.

Področna nastavitev | Leto | Mesec | Dan | Ura | Dan v tednu | Doba
English - en in vse nenaštete področne nastavitve | Y | M | D | H | A | G
nemški – de | J |  | T |  |  |
nizozemski – nl | J |  |  | U |  |
francoski – fr | A |  | J |  | O |
italijanski – it | A |  | G |  | O | X
portugalski – pt | A |  |  |  | O |
španski – es | A |  |  |  | O |
danski – da |  |  |  | T |  |
norveški – no, nb, nn |  |  |  | T |  |
švedski – sv |  |  |  | T |  |
finski – fi | V | K | P | T |  |

### Vnašanje datumov

Za vnos datuma v celico uporabite obliko gregorijanskega koledarja. Primer: vnesite 1.2.2002 za 2. januar 2002 (velja za slovenske krajevne nastavitve).

Vse datumske oblike so odvisne od področja, ki je nastavljeno v LibreOffice – NastavitveOrodja – Možnosti – Nastavitve jezika – Jeziki. Če je npr. vaše področje nastavljeno na »japonski«, bo računalnik uporabljal koledar Gengou. Privzeta datumska oblika v programu LibreOffice uporablja gregorijanski koledar.

Če želite navesti koledarske obliko, ki je neodvisna od področnih nastavitev, dodajte pred datumsko obliko modifikator. Za prikaz datuma, ki uporablja judovsko koledarsko obliko pri nehebrejskih področnih nastavitvah, npr. vnesite: [~hebrejski]DD/MM/YYYY.

Navedeni koledar se izvozi v zapisu Microsoft Excel z uporabo razširjene območne oznake (LCID). Razširjeni LCID lahko uporabite tudi v nizu oblikovanja. Pretvorjen bo v spremenilnik koledarja, če je podprt. Glejte spodnji odsek Razširjena območna oznaka (LCID).

Modifikator | Koledar
[~buddhist] | Tajski budistični koledar
[~gengou] | Japonski koledar Gengou
[~gregorian] | Gregorijanski koledar
[~hanja] ali [~hanja_yoil] | Korejski koledar
[~hijri] | Arabski islamski koledar
[~jewish] | Judovski koledar
[~ROC] | Koledar Republike Kitajske

Rezultat izračuna, v katerega je vključena ena ali več celic, ki uporabljajo datumsko obliko, se oblikuje v skladu z naslednjimi preslikavami:

Začetna oblika | Končna oblika
Datum + Datum | Število (dni)
Datum + Število | Datum
Datum + Čas | Datum in čas
Datum + Datum in čas | Število
Čas + Čas | Čas
Čas + Število | Čas
Čas + Datum in čas | Datum in čas
Datum in čas + datum in čas | Čas
Datum in čas + Število | Datum in čas
Število + Število | Število

Oblika Datum in čas prikazuje datum in čas vnosa v celico s to obliko.

V programu LibreOffice so leta podana štirimestno, tako da znaša razlika med 1/1/99 in 1/1/01 dve leti. Nastavitev Leto (dvomestno) uporabniku omogoča, da označi leta, pri katerih so dvomestni datumi dodani letu 2000. Torej, če navedete datum 1/1/30 ali kakšnega kasnejšega, je vnos »1/1/20« prepoznan kot 1/1/2020 namesto kot 1/1/1920.

V programu LibreOffice datum z vrednostjo »0« privzeto ustreza zapisu Dec 30, 1899.

### Oblike zapisa časa

Če želite prikazati ure, minute in sekunde, uporabite naslednje kode za oblike številk:

Oblika | Koda oblike
Ure kot 0-23 | H
Ure kot 00-23 | HH
Ure kot 00 do več kot 23 | [HH]
Minute kot 0-59 | M
Minute kot 00-59 | MM
Minute kot 00 do več kot 59 | [MM]
Sekunde kot 0-59 | S
Sekunde kot 00-59 | SS
Sekunde kot 00 do več kot 59 | [SS]

Če želite sekunde prikazati z ulomkom, kodi oblike števil dodajte decimalna ločila. Vnesite, npr. HH:MM:SS.00, če želite prikazati čas kot »01:02:03.45«.

Oblike za čas v minutah, M in MM, moramo uporabiti v kombinaciji z oblikami za ure ali sekunde, da se izognemo zmedi z datumsko obliko meseca.

Če je čas vnesen kot 02:03.45 ali 01:02:03.45 ali 25:01:02, računalnik dodeli naslednje oblike, če ni navedena kakšna druga oblika zapisa časa: MM:SS.00 ali [HH]:MM:SS.00 ali [HH]:MM:SS

## Prikazovanje številk z izvirnimi znaki

## Modifikatorji NatNum

Če želite prikazati številke z izvirnimi znaki, uporabite modifikator [NatNum1], [NatNum2], ... [NatNum11] na začetku kod za oblike številk.

Za izpisana števila v različnih številskih, valutnih in datumskih oblikah uporabite modifikator [NatNum12] z izbranimi argumenti na začetku kode za obliko številke. Glejte spodnji odsek NatNum12.

Za pretvarjanje številk v niz, ki se ujema s kodo za oblike izvirnih številk ustreznega področja, modifikator [NatNum1] vedno uporablja preslikavo znakov enega za drugim. Drugi modifikatorji imajo drugačne rezultate, če se uporabljajo na drugih področjih. Področje lahko predstavlja jezik ali ozemlje, za katerega je definirana oblika zapisa, ali modifikator, kot je [$-lll], ki sledi modifikatorju izvirne številke. V tem primeru je lll šestnajstiški MS-LCID, ki se uporablja tudi v kodah za oblike valut. Če želite npr. na angleško govorečem področju v ZDA prikazati številko s kratkimi znaki za japonske pismenke Kanji, uporabite naslednjo kodo za obliko številke:

[NatNum1][$-411]0

Na naslednjem seznamu je prikazan modifikator Microsoft Excel [DBNumX], ki ustreza modifikatorju [NatNum] programa LibreOffice . Če želite, lahko za svoje področje namesto modifikatorja [NatNum] uporabite modifikator [DBNumX]. Če je možno, program LibreOffice že na začetku preslika modifikatorje [DBNumX] v modifikatorje [NatNumN].

Prikazovanje datumov z modifikatorji [NatNum] ima lahko drugačen učinek kot prikazovanje ostalih vrst številk. Takšni učinki so označeni z »CAL: «. Primer: »CAL: 1/4/4« označuje, da je leto prikazano z modifikatorjem [NatNum1], medtem ko sta dan in mesec prikazana z modifikatorjem [NatNum4]. Če »CAL« ni podan, datumska oblika za določen modifikator ni podprta.

[NatNum0]

Poskuša pretvoriti vsakršen izviren številski niz v arabske števke ASCII. Če je niz že v zapisu ASCII, ostane v ASCII.

[NatNum1]

Transliteracije | Izvirni številski znaki | DBNumX | Oblika zapisa datuma
kitajski | besedilo z malimi črkami |  | CAL: 1/7/7 [DBNum1]
japonski | kratke pismenke Kanji | [DBNum1] | CAL: 1/4/4 [DBNum1]
korejski | besedilo z malimi korejskimi črkami | [DBNum1] | CAL: 1/7/7 [DBNum1]
hebrejski | hebrejski znaki |  |
arabski | arabsko-indijski znaki |  |
tajski | tajski znaki |  |
hindujski | indijsko-devanagarski znaki |  |
odijski | odijski (orijski) znaki |  |
maratski | indijsko-devanagarski znaki |  |
bengalski | bengalski znaki |  |
pundžabski | pundžabski (gumurkški) znaki |  |
gudžaratski | gudžaratski znaki |  |
tamilski | tamilski znaki |  |
teluški | teluški znaki |  |
kanareški | kanareški znaki |  |
malajalamski | malajalamski znaki |  |
laoški | laoški znaki |  |
tibetanski | tibetanski znaki |  |
burmanski | burmanski (mjanmarski) znaki |  |
kmerski | kmerski (kamboški) znaki |  |
mongolski | mongolski znaki |  |
nepalski | indijsko-devanagarski znaki |  |
džonkški | tibetanski znaki |  |
perzijski | vzhodno arabsko-indijski znaki |  |
cerkvenoslovanski | cirilični znaki |  |

[NatNum2]

Transliteracije | Izvirni številski znaki | DBNumX | Oblika zapisa datuma
kitajski | kitajske velike črke |  | CAL 2/8/8 [DBNum2]
japonski | tradicionalni znaki Kanji |  | CAL 2/5/5 [DBNum2]
korejski | korejske velike črke | [DBNum2] | CAL 2/8/8 [DBNum2]
hebrejski | hebrejsko oštevilčevanje |  |

[NatNum3]

Transliteracije | Izvirni številski znaki | DBNumX | Oblika zapisa datuma
kitajski | arabske števke polne širine |  | CAL: 3/3/3 [DBNum3]
japonski | arabske števke polne širine |  | CAL: 3/3/3 [DBNum3]
korejski | arabske števke polne širine | [DBNum3] | CAL: 3/3/3 [DBNum3]

[NatNum4]

Transliteracije | Izvirni številski znaki | DBNumX | Oblika zapisa datuma
kitajski | besedilo z malimi črkami | [DBNum1] |
japonski | moderno dolgo besedilo s pismenkami Kanji | [DBNum2] |
korejski | formalno besedilo z malimi črkami |  |

[NatNum5]

Transliteracije | Izvirni številski znaki | DBNumX | Oblika zapisa datuma
kitajski | kitajsko besedilo z velikimi črkami | [DBNum2] |
japonski | tradicionalno dolgo besedilo s pismenkami Kanji | [DBNum3] |
korejski | formalno besedilo z velikimi črkami |  |

[NatNum6]

Transliteracije | Izvirni številski znaki | DBNumX | Oblika zapisa datuma
kitajski | besedilo polne širine | [DBNum3] |
japonski | besedilo polne širine |  |
korejski | besedilo polne širine |  |

[NatNum7]

Transliteracije | Izvirni številski znaki | DBNumX | Oblika zapisa datuma
kitajski | besedilo z malimi kratkimi črkami |  |
japonski | moderno kratko besedilo s pismenkami Kanji |  |
korejski | neformalno besedilo z malimi črkami |  |

[NatNum8]

Transliteracije | Izvirni številski znaki | DBNumX | Oblika zapisa datuma
kitajski | besedilo z velikimi kratkimi črkami |  |
japonski | tradicionalno kratko besedilo s pismenkami Kanji | [DBNum4] |
korejski | neformalno besedilo z velikimi črkami |  |

[NatNum9]

Transliteracije | Izvirni številski znaki | DBNumX | Oblika zapisa datuma
korejski | Hangulski znaki |  |

[NatNum10]

Transliteracije | Izvirni številski znaki | DBNumX | Oblika zapisa datuma
korejski | formalno hangulsko besedilo | [DBNum4] | CAL 9/11/11 [DBNum4]

[NatNum11]

Transliteracije | Izvirni številski znaki | DBNumX | Oblika zapisa datuma
korejski | neformalno hangulsko besedilo |  |

### Razširjena območna oznaka (LCID)

Če je združljivo, se domorodno številčenje in koledar izvozita v Microsoft Excel z razširjeno območno oznako (LCID). Razširjeni LCID lahko uporabimo tudi v zapisu niza namesto modifikatorja NatNum.

Razširjeno območno oznako sestavlja 8 šestnajstiških števk: [$-NNCCLLLL], kjer sta prvi števki NN za označitev domorodnih števk, CC za koledar ter LLLL za kodo LCID. Primer: [$-0D0741E] bo pretvorjeno v [NatNum1][$-41E][~budistični]: tajske števke (0D) z budističnim koledarjem (07) v tajskih krajevnih nastavitvah (041E).

Domorodne števke

Prvi števki NN predstavljata domorodne števke:

NN | Števke | Predstavljanje | Združljiva območna oznaka (LCID)
01 | Arabska | 1234567890 | Vse
02 | Arabska, vzhodna | ١٢٣٤٥٦٧٨٩٠ | 401 1401, 3c01, 0c01, 801, 2c01, 3401, 3001, 1001, 1801, 2001, 4001, 2801, 1c01, 3801, 2401
03 | Perzijska | ۱۲۳۴۵۶۷۸۹۰ | 429
04 | Devanagarska | १२३४५६७८९० | 439 44E, 461, 861
05 | Bengalska | ১২৩৪৫৬৭৮৯০ | 445 845
06 | Pundžabska | ੧੨੩੪੫੬੭੮੯੦ | 446
07 | Gudžaratska | ૧૨૩૪૫૬૭૮૯૦ | 447
08 | Orijska | ୧୨୩୪୫୬୭୮୯୦ | 448
09 | Tamilska | ௧௨௩௪௫௬௭௮௯0 | 449 849
0A | Teluška | ౧౨౩౪౫౬౭౮౯౦ | 44A
0B | Kanareška | ೧೨೩೪೫೬೭೮೯೦ | 44B
0C | Malajalamska | ൧൨൩൪൫൬൭൮൯൦ | 44C
0D | Tajska | ๑๒๓๔๕๖๗๘๙๐ | 41E
0E | Laoška | ໑໒໓໔໕໖໗໘໙໐ | 454
0F | Tibetanska | ༡༢༣༤༥༦༧༨༩༠ | 851
10 | Burmanska | ၁၂၃၄၅၆၇၈၉၀ | 455
11 | Tigrajska | ፩፪፫፬፭፮፯፰፱0 | 473 873
12 | Kmerska | ១២៣៤៥៦៧៨៩០ | 453
13 | Mongolska | ᠑᠒᠓᠔᠕᠖᠗᠘᠙᠐ | C50 850
1B | Japonska | 一二三四五六七八九〇 | 411
1C | (finance) | 壱弐参四伍六七八九〇 |
1D | (arabska polne širine) | １２３４５６７８９０ |
1E | Kitajska (poenostavljena) | 一二三四五六七八九○ | 804 1004, 7804
1F | (finance) | 壹贰叁肆伍陆柒捌玖零 |
20 | (arabska polne širine) | １２３４５６７８９０ |
21 | Kitajska (tradicionalna) | 一二三四五六七八九○ | C04 1404
22 | (finance) | 壹貳參肆伍陸柒捌玖零 |
23 | (arabska polne širine) | １２３４５６７８９０ |
24 | Korejska | 一二三四五六七八九０ | 812
25 | (finance) | 壹貳參四伍六七八九零 |
26 | (arabska polne širine) | １２３４５６７８９０ |
27 | Korejska (hangulska) | 일이삼사오육칠팔구영 |

Koledar

Dve naslednji števki CC sta za kodo koledarja. Vsak koledar je veljaven le za določene območne oznake (LCID).

CC | Koledar | Primer (LLLL-MM-DD) | Podprta območna oznaka (LCID)
00 | gregorijanski | 2016-08-31 | Vse
03 | lengojski | 28-08-31 | 411 (japonski)
05 | Neznano | 4349-08-31 | Ni podprto
06 ali 17 | hijri | 1437-11-28 | 401 (arabska – Saudova Arabija), 1401 (arabska – Alžirija), 3c01 (arabska – Bahrajn), 0c01 (arabska – Egipt), 801 (arabska – Irak), 2c01 (arabska – Jordanija), 3401 (arabska – Kuvajt), 3001 (arabska – Libanon), 1001 (arabska – Libija), 1801 (arabska – Maroko), 2001 (arabska – Oman), 4001 (arabska – Katar), 2801 (arabska – Sirija), 1c01 (arabska – Tunizija), 3801 (arabska – Z.A.E.), 2401 (arabska – Jemen) in 429 (perzijska)
07 | budistični | 2559-08-31 | 454 (laoški), 41E (tajski)
08 | judovski | 5776-05-27 | 40D (hebrejski)
10 | indijanski | 1938-06-09 | Ni podprto
0E, 0F, 11, 12 ali 13 | Neznano | 2016-07-29 | Ni podprto
Ni podprto | Hanja |  | 412 (korejski)
Ni podprto | ROC | 0105-08-31 | 404 (kitajski, Tajvan)

## Modifikator NatNum12

Če želite prikazati številke z izvirnimi znaki, uporabite modifikator [NatNum12] z izbranimi argumenti na začetku kode za obliko številke.

Splošni primeri oblikovanja NatNum12

Kode za oblikovanje | Razlaga
[NatNum12] | Zapiše število z besedo kot kardinalno število: 1 → ena
[NatNum12 ordinal] | Zapiše število z besedo kot vrstilni števnik: 1 → prvi
[NatNum12 ordinal-number] | Zapiše število kot angleški pokazatelj vrstilnega števnika: 1 → 1st
[NatNum12 capitalize] | Zapiše število z besedo kot kardinalno število z veliko začetnico: 1 → Ena
[NatNum12 upper ordinal] | Zapiše število z besedo v velikih črkah kot vrstilni števnik: 1 → PRVI
[NatNum12 title] | Zapiše število z besedo v velikih črkah kot kardinalno število: 101 → sto ena
[NatNum12 EUR] | Zapiše število z besedo kot denarni znesek v dani valuti, določeni s tričrkovno kodo ISO: 1 → en evro
[NatNum12 D=ordinal-number]D" "MMMM | Zapiše število z besedo kot datum v zapisu »Prvi maj«
[NatNum12 YYYY=leta,D=capitalize ordinal]D" "MMMM YYYY | Zapiše število z besedo v obliki »Prvi maj tisoč devetsto devetindevetdeset«

Drugi možni argumenti: »money« pred tričrkovno kodo valute, npr. [NatNum12 capitalize money EUR]0,00 oblikuje številko »1,99« kot »en in 99/100 evrov«.